王原 (永乐进士)

王原，一作王源，字启泽，福建龍岩縣（今龍岩市）人。明朝政治人物。

生平
永乐二年（1404年），王源中式甲辰科进士，任北直隸深泽县知县，修學舍，築長堤，屢次上書論事，被詔徵入都，又論時政得失，結果忤旨下吏。會赦復官，歲饑，不經批准，發糧振救，因此被逮。民眾爭先輸納，得贖還。召為春坊司直郎，侍諸王講讀。遷衛府紀善，出位松江府同知。服闋，除刑部郎中。

英宗繼位後，擇廷臣十一人為知府，王源任廣東潮州府知府。离任时，潮州民众立祠堂纪念。《明史》（卷281）：王源，字啟澤，龍岩人。永樂二年擢進士，授庶起士。改深澤知縣。修學舍，築長堤，勸民及時嫁娶，革其爭財之俗。數上書論事，被詔徵入都，又論時政得失，忤旨下吏。會赦復官，奏免逋負。歲饑，輒發粟振救，坐是被逮。民爭先輸納，得贖還。召為春坊司直郎，侍諸王講讀。遷衛府紀善，移松江同知，奏捐積逋數十萬石。以母老乞歸養，服闋，除刑部郎中。英宗踐阼，擇廷臣十一人為知府，賜宴及敕，乘傳行。源得潮州府。城東有廣濟橋，歲久半圮壞，源斂民萬金重築之。以其餘建亭，設先聖、四配、十哲像。刻《藍田呂氏鄉約》，擇民為約正、約副、約士，講肄其中，而時偕僚寀董率焉。西湖山上有大石為怪，源命鑿之，果獲石骷髏，怪遂息。乃琢為碑，大書「潮州知府王源除怪石」。會杖一民死，民子訴諸朝，並以築橋建亭為源罪。逮至京，罪當贖徒。潮人相率叩閽，乃復其官。久之，乞休。潮人奏留不獲，祠祀之。《國朝獻徵錄·卷一百·廣東潮州府知府王公源傳略》：王源，永樂甲申進士。選兵科、庶吉士，授深澤知縣，修學官以造士，築長隄以捍水，勸民及時嫁娶，而革論財之俗，累上疏言事，有旨召用。至京陳時政得罪，下獄。會赦，得原職，益盡心民事，奏免逋負草糧。民饑，輒發倉儲，坐擅發逮理。民爭先輸粟贖之，時有「蝗不入境、雨不出疆」之謠。秩滿，陞春坊司直郎，侍諸王講說。間王他顧，源正色曰：「臣所講，皆治平要道，不足聽耶？」王?改容。後改衞府紀善，遷松江同知。奏罷負租數十萬石，去豪民，釋冤獄。以母老，乞終養。母卒，居喪盡禮。服闋，補郎中，出知潮州府。賜宴乘傳行，下車舉孝廉，黜貪墨，修郡縣學，立社學，修廣濟橋，除虎患，築長堤。報政，進階從二品俸。尋以七十致仕。潮人奏留不得，祠祀之。所著有《偉菴集》《書傳補遺》《家禮易覽》及《異端辨》，見《一統志》。白沙陳先生謂：吏於潮者多矣，其有功而民思之，唐莫若韓愈，國朝莫若王源。。

著作
著作有《偉菴集》《書傳補遺》《家禮易覽》及《異端辨》等。

参考文献

 延伸阅读 


Y原
Category:龙岩人
Category:明朝深澤縣知縣
Category:明朝刑部郎中
Category:明朝松江府同知
Category:明朝潮州府知府
Category:明朝庶吉士
Category:明朝王府纪善